SL Uradni list Evropske unije L 37/70

SKLEP KOMISIJE

z dne 9. februarja 2010

o odobritvi prehodnega obdobja za izvajanje Uredbe (ES) št. 762/2008 Evropskega parlamenta in Sveta z dne 9. julija 2008 o predložitvi statističnih podatkov o ribogojstvu s strani držav članic, kar zadeva Češko, Nemčijo, Grčijo, Avstrijo, Poljsko, Portugalsko in Slovenijo

(notificirano pod dokumentarno številko C(2010) 735)

(Besedilo v češkem, nemškem, grškem, poljskem, portugalskem in slovenskem jeziku je edino verodostojno)

(2010/76/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 762/2008 Evropskega parlamenta in Sveta z dne 9. julija 2008 o predložitvi statističnih podatkov o ribogojstvu s strani držav članic in razveljavitvi Uredbe Sveta (ES) št. 788/96 (1) ter zlasti členov 5(2) in člena 7(1) Uredbe,

ob upoštevanju zahteve, ki jo je Slovenija vložila 25. novembra 2008,

ob upoštevanju zahteve, ki jo je Češka vložila 17. decembra 2008,

ob upoštevanju zahteve, ki jo je Nemčija vložila 19. decembra 2008,

ob upoštevanju zahteve, ki jo je Grčija vložila 2. decembra 2008,

ob upoštevanju zahteve, ki jo je Avstrija vložila 19. decembra 2008,

ob upoštevanju zahteve, ki jo je Portugalska vložila 22. decembra 2008,

ob upoštevanju zahteve, ki jo je Poljska vložila 31. decembra 2008,

ob upoštevanju naslednjega:

(1) Komisija lahko v skladu s členom 7 Uredbe (ES) št. 762/2008 državam članicam odobri prehodno obdobje za izvajanje navedene uredbe, kadar uporaba te uredbe zahteva velike prilagoditve njihovih nacionalnih sistemov in bi morebiti povzročila znatne praktične težave.

(2) Takšna prehodna obdobja je treba, na njihovo zahtevo, odobriti Češki, Nemčiji, Grčiji, Avstriji, Poljski, Portugalski in Sloveniji.

(3) V skladu z Uredbo (ES) št. 762/2008 država članica, ki je uporabljala prehodno obdobje, med trajanjem odobrenega prehodnega obdobja še naprej uporablja določbe Uredbe (ES) št. 788/96.

(4) V skladu s členom 5(2) Uredbe (ES) št. 762/2008 se podatki o strukturi sektorja ribogojstva iz Priloge V predložijo vsaka tri leta.

(5) Ukrepi, predvideni v tej odločbi, so v skladu z mnenjem Stalnega odbora za statistiko kmetijstva, ustanovljenega s Sklepom Sveta 72/279/EGS (2) –

SPREJELA NASLEDNJI SKLEP:

Člen 1

Prehodna obdobja glede predložitve podatkov, navedenih v prilogah II, III in IV k Uredbi (ES) št. 762/2008

Za namene izvajanja člena 5(1) Uredbe (ES) št. 762/2008:

1. se Češki odobri prehodno obdobje, ki se zaključi 31. decembra 2009. Prvo referenčno koledarsko leto je leto 2009;

2. se Portugalski odobri prehodno obdobje, ki se zaključi 31. decembra 2010. Prvo referenčno koledarsko leto je leto 2010;

3. se Nemčiji, Grčiji, Avstriji, Poljski in Sloveniji odobri prehodno obdobje, ki se zaključi 31. decembra 2011. Prvo referenčno koledarsko leto je leto 2011.

Člen 2

Prehodna obdobja glede predložitve podatkov, navedenih v Prilogi V k Uredbi (ES) št. 762/2008

Za namene izvajanja člena 5(2) Uredbe (ES) št. 762/2008 se Češki, Nemčiji, Grčiji, Avstriji, Poljski, Portugalski in Sloveniji odobri prehodno obdobje, ki se zaključi 31. decembra 2011. Prvo referenčno koledarsko leto je leto 2011.

Člen 3

Prehodna obdobja glede letnega poročila o oceni kakovosti

Prehodna obdobja iz členov 1 in 2 te odločbe, se smiselno uporabljajo za namene izvajanja člena 6 Uredbe (ES) št. 762/2008.

Člen 4

Ta odločba je naslovljena na Češko republiko, Zvezno republiko Nemčijo, Helensko republiko, Republiko Avstrijo, Republiko Poljsko, Portugalsko republiko in Republiko Slovenijo.

V Bruslju, 9. februarja 2010 Za Komisijo Joaquín ALMUNIA Član Komisije

(1) UL L 218, 13.8.2008, str. 1.

(2) UL L 179, 7.8.1972, str. 1.